Nie chcesz zarywać nocy nad ksiōnżkami? Lepszy nie zaczynej czytać niczego od Isabel! Ta peruwiańsko-chilijsko autorka od realizmu magicznego przeniesie Cie w cołkiem inkszy świat…
Ksiōnżki nad kierymi o mało nie zaczytałach sie na śmierć to 3 tomy.
Córka Fortuny
Nojlepszo. Jak jom czytałach to mi sie zdało że jeżech w ganc inkszym świecie! Naprowda, downo mi sie nie zdarzyło żebych przi sztudyrowaniu czuła sie tak oderwano od własnej rzeczywistości. Dużo przigód, miłości, łostud i chilijsk0 – amerykański krajobrazy z czasów gorączki złota w XIX wieku. Sie dzieje!
Portret w Sepii
Kontynuacja historyi z piyrszej części no i wstęp do trzecij ksiōnżki z sagi. Fascynujące opisy Chile i San Francisco z przełomu XIX/XX wieku. Obrazy słynnego Chinatown, problym nielegalnej prostytucji i przeciekawe losy głównych bohaterów nie dajōm leko niechać ksiōnżka! Moc pasji, emocji i niecodziennych przigód.
Dom Duchów
Emocje, emocje i jeszcze roz emocje. Wyraziste postaci co se fest przajōm i sie nienawidzōm naroz. Autorka jak żodyn tworzy zocny obraz ludzkich uczuć. Ku tymu mocno odczuwo sie wpływy realizmu magicznego – fantastyka, sny, magia i duchy! Ale wszysko subtelne i wspaniałe, Isabel nie straszy, o ni… I jak dycki, kupa historyji Chile w tle, w tym burzliwe czasy zamachu stanu i dyktatury z początku XX wieku. To trza przeczytać…
To co, bieresz sie za ksiōnżczyny?
szl_Latn szl_Latn lij_Latn szl_Latn jav_Latn szl_Latn oci_Latn szl_Latn szl_Latn